techiaith/cofnodycynulliad_en-cy huggingface dataset:
English: Thank you very much, Cefin. As I said, the service is under immense pressure at the moment. The increase in the number of people calling for ambulance services - well, we've never seen anything like this before. The fact is that about 20 per cent of those calls relate to COVID, so it is a period of immense pressure. The rostering - that's the change that's being made at the moment; rethinking about where ambulances will be located. A lot of work has been done on that. I do hope that there will be an opportunity for you to attend on Friday to listen to the ambulance service explaining what they're doing, why they're doing it and why they're responding in this way. So, there will be an opportunity for you then to ask more specific questions, such as the ones that you've asked this afternoon.
Welsh: Diolch yn fawr, Cefin. Fel dwi'n dweud, mae'r gwasanaeth dan bwysau aruthrol ar hyn o bryd. Mae'r cynnydd yn y nifer o bobl sydd yn galw ambiwlansys - dŷn ni byth wedi gweld dim byd tebyg i hwn o'r blaen. Y ffaith yw bod tua 20 y cant o'r galwadau hynny yn ymwneud â COVID, felly mae hi'n gyfnod o bwysau aruthrol. Mae'r 'ailroster-o' - dyna yw'r gwahaniaeth sy'n cael ei wneud ar hyn o bryd; ailfeddwl ynglŷn â ble mae ambiwlansys yn mynd i gael eu lleoli. Mae lot o waith wedi cael ei wneud ar hwn. Dwi yn gobeithio y bydd cyfle ichi ddod ar ddydd Gwener i wrando ar y gwasanaeth ambiwlans yn egluro beth maen nhw'n ei wneud, pam maen nhw'n ei wneud ef a pham maen nhw'n ymateb yn y modd hwn. Felly, bydd yna gyfle ichi wedyn i ofyn cwestiynau mwy penodol, efallai, fel y rhai rydych wedi'u gofyn y prynhawn yma.
English: Minister, I'd like to highlight the £68 million investment that Welsh Government has made into the primary and community health services in Hywel Dda health board area in recent years, and also highlight that the integrated care centres in Aberaeron, Cardigan, Fishguard, Cross Hands, Machynlleth and Llanfair Caereinion are welcomed very much by the local community, and they've received significant funding from Welsh Government. I've had really positive feedback from the constituents that use those centres, and the fact that they've made a big difference to the way that they can access care and the way that they can use those centres. So, would you agree with me that investment demonstrates the Welsh Government's commitment to delivering quality health services to residents in rural areas served by the Hywel Dda health board?
Welsh: Weinidog, hoffwn dynnu sylw at y buddsoddiad o £68 miliwn y mae Llywodraeth Cymru wedi'i wneud yn y gwasanaethau iechyd sylfaenol a chymunedol yn ardal bwrdd iechyd Hywel Dda yn ystod y blynyddoedd diwethaf, a thynnu sylw at y ffaith bod y gymuned leol yn croesawu'r canolfannau gofal integredig yn Aberaeron, Aberteifi, Abergwaun, Cross Hands, Machynlleth a Llanfair Caereinion, ac maent wedi derbyn cyllid sylweddol gan Lywodraeth Cymru. Rwyf wedi cael adborth cadarnhaol iawn gan yr etholwyr sy'n defnyddio'r canolfannau hynny, a'r ffaith eu bod wedi gwneud gwahaniaeth mawr i'r ffordd y gallant gael gofal a'r ffordd y gallant ddefnyddio'r canolfannau hynny. Felly, a fyddech yn cytuno â mi fod buddsoddiad yn dangos ymrwymiad Llywodraeth Cymru i ddarparu gwasanaethau iechyd o safon i drigolion mewn ardaloedd gwledig a wasanaethir gan fwrdd iechyd Hywel Dda?
English: Thanks very much, Joyce, and I would agree with you; I think it is important for us to understand what we're trying to do in these places. We are trying to increase the investment, understanding that primary care is a key aspect of how we're delivering health services, making sure that we get all the services, where possible, under one roof. And I'm very pleased to see that the investment that has gone in, as you say, to both Aberaeron and to Aberteifi has been extremely well received by people in those areas, and I very much look forward to visiting, just so that I can see first-hand how effective that model is.
Welsh: Diolch yn fawr iawn, Joyce, ac rwy'n cytuno â chi; rwy'n credu ei bod yn bwysig inni ddeall yr hyn y ceisiwn ei wneud yn y lleoedd hyn. Rydym yn ceisio cynyddu'r buddsoddiad, gan ddeall bod gofal sylfaenol yn agwedd allweddol ar sut yn darparwn wasanaethau iechyd, gan sicrhau ein bod yn cael yr holl wasanaethau, lle bo hynny'n bosibl, o dan yr un to. Ac rwy'n falch iawn o weld bod y buddsoddiad sydd wedi mynd i mewn, fel y dywedwch, i Aberaeron ac i Aberteifi wedi cael derbyniad da iawn gan bobl yn yr ardaloedd hynny, ac edrychaf ymlaen yn fawr at ymweld, er mwyn imi allu gweld â'm llygaid fy hun pa mor effeithiol yw'r model hwnnw.
English: Thank you. The Welsh Government is committed to improving perinatal mental health services, which is a priority area for action within the refreshed 'Together for Mental Health' delivery plan 2019-22. We also continue to invest in specialist perinatal mental health services across Wales.
Welsh: Diolch. Mae Llywodraeth Cymru wedi ymrwymo i wella gwasanaethau iechyd meddwl amenedigol, sy'n faes blaenoriaeth ar gyfer gweithredu o fewn y cynllun cyflawni 'Law yn Llaw at Iechyd Meddwl' ar gyfer 2019-22. Rydym hefyd yn parhau i fuddsoddi mewn gwasanaethau iechyd meddwl amenedigol arbenigol ledled Cymru.
English: Thank you, Deputy Minister, for that update. It's estimated that in Wales over 9,000 women suffer for postpartum PTSD, and one in five women suffer with their emotional well-being during the perinatal period. Early research suggests that this figure will inevitably rise. This, sadly, doesn't come as a surprise. The difficult but much needed service changes, made by health boards across Wales during the pandemic, ensured that mothers, partners and staff were COVID safe, but this has had a profound effect on their birthing experience. It's absolutely vital that mothers and partners who have suffered throughout the perinatal period receive the correct diagnosis and the correct support. Will the Deputy Minister work with the Wales Perinatal Mental Health Network and national clinical lead for perinatal mental health in Wales to ensure that perinatal mental health is included in pre-registration training for all mental health practitioners and all health professionals working in the perinatal period?
Welsh: Diolch am y wybodaeth ddiweddaraf honno, Ddirprwy Weinidog. Amcangyfrifir bod dros 9,000 o fenywod yng Nghymru yn dioddef o anhwylder straen wedi trawma ôl-enedigol, ac mae un o bob pum menyw'n dioddef gyda'u lles emosiynol yn ystod y cyfnod amenedigol. Mae ymchwil gynnar yn awgrymu y bydd y ffigur hwn yn codi'n anochel. Yn anffodus, nid yw hyn yn syndod. Roedd y newidiadau anodd ond mawr eu hangen i wasanaethau a wnaed gan fyrddau iechyd ledled Cymru yn ystod y pandemig yn sicrhau bod mamau, partneriaid a staff yn ddiogel rhag COVID, ond mae hyn wedi cael effaith ddofn ar eu profiad o roi genedigaeth. Mae'n gwbl hanfodol fod mamau a phartneriaid sydd wedi dioddef drwy gydol y cyfnod amenedigol yn cael y diagnosis cywir a'r gefnogaeth gywir. A wnaiff y Dirprwy Weinidog weithio gyda Rhwydwaith Iechyd Meddwl Amenedigol Cymru a'r arweinydd clinigol cenedlaethol ar gyfer iechyd meddwl amenedigol yng Nghymru i sicrhau bod iechyd meddwl amenedigol yn cael ei gynnwys mewn hyfforddiant cyn cofrestru i bob ymarferydd iechyd meddwl a'r holl weithwyr iechyd proffesiynol sy'n gweithio o fewn y cyfnod amenedigol?
English: Can I thank Buffy Williams for that question? I entirely recognise the issues that you highlight and also the impact that the pandemic has had on families' experiences of having babies. This is a priority area for us; it's a priority area in our mental health delivery plan. We've now got perinatal mental health services in every part of Wales and we've invested £3 million a year recurrently to support those services. Health boards are also working towards meeting the relevant Royal College of Psychiatrists quality standards and we're investing additional mental health service improvement funding to support that. In terms of your question about training, my understanding is that perinatal mental health is included across many programmes, although I'm not convinced that that approach is consistent across Wales. I've therefore asked officials to ensure that the perinatal mental health network works with Health Education and Improvement Wales and training providers to strengthen and standardise this approach. And I should say that perinatal mental health is a priority area for HEIW too. We'll also ensure that this is a core element of the training framework being developed by NHS Education for Scotland, which we're adapting for use in Wales. This multimodule training will ensure that all staff coming into contact with families during the perinatal period will receive appropriate training. I'm very happy to give you the assurance that you asked for.
Welsh: A gaf fi ddiolch i Buffy Williams am y cwestiwn hwnnw? Rwy'n llwyr gydnabod y materion rydych chi'n tynnu sylw atynt a hefyd yr effaith y mae'r pandemig wedi'i chael ar brofiadau teuluoedd o gael babanod. Mae hwn yn faes blaenoriaeth i ni; mae'n faes blaenoriaeth yn ein cynllun cyflawni ar gyfer iechyd meddwl. Erbyn hyn mae gennym wasanaethau iechyd meddwl amenedigol ym mhob rhan o Gymru ac rydym wedi buddsoddi £3 miliwn y flwyddyn yn rheolaidd i gefnogi'r gwasanaethau hynny. Mae byrddau iechyd hefyd yn gweithio tuag at fodloni safonau ansawdd perthnasol Coleg Brenhinol y Seiciatryddion ac rydym yn buddsoddi cyllid ychwanegol i wella gwasanaethau iechyd meddwl i gefnogi hynny. O ran eich cwestiwn am hyfforddiant, fy nealltwriaeth i yw bod iechyd meddwl amenedigol wedi'i gynnwys ar draws llawer o raglenni, er nad wyf yn argyhoeddedig fod y dull hwnnw'n gyson ledled Cymru. Rwyf wedi gofyn i swyddogion sicrhau felly fod y rhwydwaith iechyd meddwl amenedigol yn gweithio gydag Addysg a Gwella Iechyd Cymru a darparwyr hyfforddiant i gryfhau a safoni'r dull hwn. Dylwn ddweud bod iechyd meddwl amenedigol yn faes blaenoriaeth i AGIC hefyd. Byddwn yn sicrhau yn ogystal fod hon yn elfen graidd o'r fframwaith hyfforddi sy'n cael ei ddatblygu gan NHS Education for Scotland yr ydym yn ei addasu i'w ddefnyddio yng Nghymru. Bydd yr hyfforddiant amlfodiwl hwn yn sicrhau y bydd yr holl staff sy'n dod i gysylltiad â theuluoedd yn ystod y cyfnod amenedigol yn cael hyfforddiant priodol. Rwy'n hapus iawn i roi'r sicrwydd y gwnaethoch ofyn amdano.
English: May I first completely concur with everything that Buffy just said - second what she said - and reiterate her calls for more training across Wales consistently, as you said, Minister, in this regard? May I just make a bid for health visitors in particular? Being a mother myself and having been through a difficult birth, I know of the importance of the role that they play in the first year of a child's life and that first year for the mother in detecting postnatal depression or something going on with the baby that we need to be aware of. Those regular check-ins can be life-saving. So, Minister, I'd be grateful if you could outline what the Welsh Government are doing to support health visitors and the declining numbers.
Welsh: A gaf fi gytuno'n llwyr â phopeth y mae Buffy newydd ei ddweud - eilio'r hyn a ddywedodd - ac ailadrodd ei galwadau am fwy o hyfforddiant ledled Cymru yn gyson, fel y dywedoch chi, Weinidog, yn hyn o beth? A gaf fi wneud cais ar gyfer ymwelwyr iechyd yn benodol? A minnau'n fam fy hun ac wedi bod drwy enedigaeth anodd, gwn am bwysigrwydd y rôl y maent yn ei chwarae ym mlwyddyn gyntaf bywyd plentyn a'r flwyddyn gyntaf honno i'r fam o ran canfod iselder ôl-enedigol neu rywbeth sy'n bod gyda'r baban y mae angen inni fod yn ymwybodol ohono. Gall yr ymweliadau rheolaidd hynny achub bywydau. Felly, Weinidog, byddwn yn ddiolchgar pe gallech amlinellu'r hyn y mae Llywodraeth Cymru yn ei wneud i gefnogi ymwelwyr iechyd a'r gostyngiad yn y niferoedd.
English: Thank you for that question, Laura, and I'd like to say that I'm a huge fan of health visitors. I had amazing support off my health visitor after I had my first child and I entirely recognise what you've said about the life-saving role that they can play and also the vital safeguarding role that they play. The training that I referred to for the perinatal period would absolutely apply to health visitors as well, because we recognise that the contact after birth is largely through health visitor contact, which is now returning much more to a normal position. And I will pick up the issues that you've raised around the recruitment of health visitors with the Minister for Health and Social Services.
Welsh: Diolch am y cwestiwn hwnnw, Laura, a hoffwn ddweud fy mod yn frwd fy nghefnogaeth i ymwelwyr iechyd. Cefais gymorth anhygoel gan fy ymwelydd iechyd ar ôl i mi gael fy mhlentyn cyntaf ac rwy'n cydnabod yn llwyr yr hyn a ddywedoch chi ynglŷn â sut y gallant achub bywydau a'r rôl ddiogelu hanfodol y maent yn ei chwarae hefyd. Byddai'r hyfforddiant y cyfeiriais ato ar gyfer y cyfnod amenedigol yn gwbl berthnasol i ymwelwyr iechyd hefyd, oherwydd rydym yn cydnabod bod y cyswllt ar ôl rhoi genedigaeth yn digwydd drwy gyswllt ymwelwyr iechyd i raddau helaeth, ac mae bellach yn dechrau dychwelyd i sefyllfa lawer mwy arferol. A byddaf yn codi'r materion rydych wedi'u crybwyll ynghylch recriwtio ymwelwyr iechyd gyda'r Gweinidog Iechyd a Gwasanaethau Cymdeithasol.
English: Questions now from the party spokespeople. Conservative spokesperson, James Evans.
Welsh: Cwestiynau nawr gan lefarwyr y pleidiau. Llefarydd y Ceidwadwyr, James Evans.
English: Diolch, Llywydd. Deputy Minister, this is the first opportunity I've had to welcome you to your post and I look forward to working with you over the coming months and years ahead. Minister, we're currently facing a mental health epidemic here in Wales. Referrals are up, section 136 detentions are rising very sharply in young people and more young people are self-harming than ever before. So, what are your Government's priorities, going forward, to tackle this situation, as currently things are getting worse, not better?
Welsh: Diolch, Lywydd. Ddirprwy Weinidog, dyma'r cyfle cyntaf i mi ei gael i'ch croesawu i'ch swydd ac edrychaf ymlaen at weithio gyda chi dros y misoedd a'r blynyddoedd nesaf. Weinidog, rydym ar hyn o bryd yn wynebu epidemig iechyd meddwl yma yng Nghymru. Mae atgyfeiriadau wedi cynyddu, mae cynnydd sydyn iawn yn nifer y bobl ifanc sy'n cael eu cadw dan adran 136 ac mae mwy o bobl ifanc yn hunan-niweidio nag erioed o'r blaen. Felly, beth yw blaenoriaethau eich Llywodraeth, wrth symud ymlaen, i fynd i'r afael â'r sefyllfa hon, oherwydd mae pethau'n gwaethygu ar hyn o bryd, nid gwella?
English: Thank you for that question and thank you for your good wishes. Likewise, I'm very keen to work across parties to improve the mental health of everyone in Wales. I do take issue with what you've said about us facing a mental health epidemic. I think we need to be very careful about the language that we use and that that kind of language can lead to a self-fulfilling prophecy. The evidence was that earlier on this year, referrals rose dramatically, but they are stabilising again. But that doesn't mean that we are in any way complacent about the challenges we will face as a result, especially, of the pandemic, and that's something that I'm focusing on all the time. My overriding priorities are to ensure that people receive access to timely, appropriate support at the same time as delivering on the reforms that we as a Government are committed to in terms of having a more preventative, early intervention approach to mental health, which will prevent those problems from escalating to the kinds of levels we see occasionally.
Welsh: Diolch am y cwestiwn hwnnw a diolch am eich dymuniadau da. Yn yr un modd, rwy'n awyddus iawn i weithio ar draws y pleidiau i wella iechyd meddwl pawb yng Nghymru. Rwy'n anghytuno â'r hyn a ddywedoch chi amdanom yn wynebu epidemig iechyd meddwl. Credaf fod angen inni fod yn ofalus iawn ynghylch yr iaith a ddefnyddiwn ac y gall y math hwnnw o iaith arwain at broffwydoliaeth sy'n gwireddu ei hun. Roedd y dystiolaeth yn dangos bod atgyfeiriadau wedi codi'n ddramatig yn gynharach eleni, ond maent yn sefydlogi eto. Ond nid yw hynny'n golygu ein bod yn hunanfodlon mewn unrhyw fodd ynglŷn â'r heriau y byddwn yn eu hwynebu o ganlyniad i'r pandemig, yn enwedig, ac mae hynny'n rhywbeth rwy'n canolbwyntio arno drwy'r amser. Fy mhrif flaenoriaethau yw sicrhau bod pobl yn cael mynediad at gymorth amserol a phriodol yn ogystal â chyflawni'r diwygiadau rydym ni fel Llywodraeth wedi ymrwymo iddynt o ran sicrhau dull mwy ataliol ac ymyrraeth gynnar mewn perthynas ag iechyd meddwl, a fydd yn atal y problemau hynny rhag gwaethygu i'r mathau o lefelau a welwn yn achlysurol.
English: Thank you for that, Minister. Actually, the data does state that we are having a serious, serious issue here with mental health in Wales, and I know you understand that. Maybe you didn't like the language I used, but that is where I see us going with this, unfortunately. Many vulnerable young children are still struggling to be seen by a professional - 60 per cent of young children are still waiting more than four weeks for a specialist CAMHS appointment. Charities that I am meeting with are telling me this is just not acceptable. So, what exactly does this Government have planned to support those young children, to prevent their poor mental health? Because we don't want to see a generation of young people lost to mental health disorders.
Welsh: Diolch ichi am hynny, Weinidog. Mewn gwirionedd, mae'r data'n dangos bod gennym broblem ddifrifol iawn yma gydag iechyd meddwl yng Nghymru, a gwn eich bod yn deall hynny. Efallai nad oeddech yn hoffi'r iaith a ddefnyddiais, ond dyna'r cyfeiriad rwy'n ein gweld ni'n mynd iddo gyda hyn, yn anffodus. Mae llawer o blant ifanc sy'n agored i niwed yn dal i gael trafferth i gael eu gweld gan weithiwr proffesiynol - mae 60 y cant o blant ifanc yn dal i aros mwy na phedair wythnos am apwyntiad CAMHS arbenigol. Mae elusennau rwy'n cyfarfod â hwy yn dweud wrthyf nad yw hyn yn dderbyniol. Felly, beth yn union y mae'r Llywodraeth hon wedi'i gynllunio i gefnogi'r plant ifanc hynny, i atal eu hiechyd meddwl gwael? Oherwydd nid ydym eisiau gweld cenhedlaeth o bobl ifanc yn cael eu colli i anhwylderau iechyd meddwl.
English: Absolutely, I certainly recognise the scale of the challenge that we face. It's the use of the term 'epidemic' that I take issue with, really, in this context. Our approach in Wales is very much based on the recognition that we need to promote resilience, we need to intervene early, and all our reforms are based on changing that whole system, to have that early intervention and preventative approach that we need in Wales. The figures that you highlight in relation to waiting times - we did see a spike in referrals for children and young people specialist CAMHS, and the figure that you have highlighted is correct. It does vary across Wales, and I am meeting regularly with vice-chairs to discuss their performance in this area, as well as having focused discussions with health boards where there are particular problems. The other point that I would make is that we know that a lot of the children who are waiting for specialist CAMHS assessments are not going to meet the threshold for specialist CAMHS, and should really be helped earlier on in the system. I know too that there are lots of really good tier 0 services that are available in Wales, but that families aren't always taking those up. So, what would be really helpful for me, and for children and young people, is if we could all do what we can as well to highlight the value of those lower-level interventions, which in all likelihood are going to be the ones lots of children and young people are going to need anyway.
Welsh: Yn sicr, rwy'n llwyr gydnabod maint yr her sy'n ein hwynebu. Y defnydd o'r term 'epidemig' rwy'n anghytuno ag ef, mewn gwirionedd, yn y cyd-destun hwn. Mae ein dull gweithredu yng Nghymru yn seiliedig i raddau helaeth ar gydnabod bod angen inni hyrwyddo gwytnwch, mae angen inni ymyrryd yn gynnar, ac mae ein holl ddiwygiadau'n seiliedig ar newid y system gyfan, er mwyn sicrhau'r ymyrraeth gynnar a'r dull ataliol sydd eu hangen arnom yng Nghymru. Mae'r ffigurau yr ydych yn tynnu sylw atynt mewn perthynas ag amseroedd aros - fe welsom gynnydd mawr yn nifer yr atgyfeiriadau at CAMHS arbenigol plant a phobl ifanc, ac mae'r ffigur a nodwyd gennych yn gywir. Mae'n amrywio ledled Cymru, ac rwy'n cyfarfod yn rheolaidd ag is-gadeiryddion i drafod eu perfformiad yn y maes hwn, yn ogystal â chael trafodaethau penodol â'r byrddau iechyd lle ceir problemau penodol. Y pwynt arall y byddwn yn ei wneud yw ein bod yn gwybod na fydd llawer o'r plant sy'n aros am asesiadau CAMHS arbenigol yn cyrraedd y trothwy ar gyfer CAMHS arbenigol, a dylid eu helpu'n gynharach yn y system mewn gwirionedd. Gwn hefyd fod llawer o wasanaethau haen 0 da iawn ar gael yng Nghymru, ond nad yw teuluoedd bob amser yn manteisio ar y rheini. Felly, yr hyn a fyddai'n ddefnyddiol iawn i mi, ac i blant a phobl ifanc, yw pe gallem i gyd wneud yr hyn a allwn i dynnu sylw at werth yr ymyriadau lefel is hynny hefyd, sef y rhai y bydd llawer o blant a phobl ifanc eu hangen beth bynnag yn ôl pob tebyg.
English: Thank you for that, Minister. As you can tell, children's mental health and young people's mental health is something that's really, really important to me, and early help and intervention is really, really important. I think, between you and me, to highlight what the third sector can do as well, to really help young people in those early stages, is very, very important. However, with that in mind, Minister, we've seen, obviously, the peak at the minute with younger people with their mental health, and that's been caused because of the lockdowns and firebreaks, and it has had a massive detrimental impact on the mental health of young people. Three quarters of young people said their mental health was worse in the early months of the pandemic, and seven in 10 British teenagers fear the pandemic will make their future worse. With the First Minister failing to rule out any more lockdowns this winter, will you inform this Parliament of the Government's plans on how it's going to prevent any negative effects on young people in any future lockdowns? Diolch, Llywydd.
Welsh: Diolch ichi am hynny, Weinidog. Fel y gallwch ddweud, mae iechyd meddwl plant ac iechyd meddwl pobl ifanc yn rhywbeth sy'n wirioneddol bwysig i mi, ac mae cymorth ac ymyrraeth gynnar yn bwysig tu hwnt. Rhyngoch chi a minnau, credaf fod tynnu sylw at yr hyn y gall y trydydd sector ei wneud hefyd, i helpu pobl ifanc yn ystod y camau cynnar hynny, yn bwysig iawn. Fodd bynnag, gyda hynny mewn golwg, Weinidog, yn amlwg, rydym wedi gweld yr ymchwydd ar y funud gyda phobl iau a'u hiechyd meddwl, a'r cyfyngiadau symud a'r cyfnodau atal byr sydd wedi achosi hynny, ac mae wedi cael effaith andwyol enfawr ar iechyd meddwl pobl ifanc. Dywedodd tri chwarter y bobl ifanc fod eu hiechyd meddwl yn waeth ym misoedd cynnar y pandemig, ac mae saith o bob 10 o bobl ifanc o Brydain yn ofni y bydd y pandemig yn gwneud eu dyfodol yn waeth. Gyda'r Prif Weinidog yn methu diystyru rhagor o gyfyngiadau symud y gaeaf hwn, a wnewch chi roi gwybod i'r Senedd hon am gynlluniau'r Llywodraeth ar sut y bydd yn atal unrhyw effeithiau negyddol ar bobl ifanc mewn unrhyw gyfyngiadau symud yn y dyfodol? Diolch, Lywydd.